Document ID: 31999D0685

Komisjoni otsus,
7. oktoober 1999,
millega muudetakse otsust 92/452/EMÜ, millega kehtestatakse kolmandate riikide heakskiidetud embrüokogumisrühmade ja embrüotootmisrühmade nimekirjad veiste embrüote ekspordiks ühendusse
(teatavaks tehtud numbri K(1999) 3108 all)
(EMPs kohaldatav tekst)
(1999/685/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud Austria, Soome ja Rootsi ühinemisaktiga, eriti selle artiklit 8,
ning arvestades, et:
(1) Komisjoni otsusega 92/452/EMÜ, [2] viimati muudetud otsusega 1999/204/EÜ, [3] kehtestatakse kolmandates riikides heakskiidetud embrüokogumisrühmade ja embrüotootmisrühmade nimekiri koduveiste embrüote eksportimiseks ühendusse.
(2) Argentiina pädevad veterinaarteenistused on edastanud komisjonile heakskiidetud embrüokogumisrühmade nimekirja ning komisjon on saanud kätte tagatised selle kohta, et need rühmad vastavad direktiivi 89/556/EMÜ artiklis 8 sätestatud nõuetele. Seepärast on kõnealune nimekiri vaja lisada otsuse 92/452/EMÜ lisas esitatud heakskiidetud rühmade nimekirjale.
(3) Austraalia, Kanada ja Ameerika Ühendriikide pädevad veterinaarteenistused on edastanud taotlused muudatuste tegemiseks nimekirjades, kus on loetletud nende territooriumil ametlikult heakskiidetud rühmad koduveiste embrüote ühendusse eksportimiseks. Seepärast on vaja muuta heakskiidetud rühmade nimekirja. Komisjon on kätte saanud tagatised direktiivi 89/556/EMÜ artiklis 8 sätestatud nõuete täitmise kohta.
(4) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Argentiinat käsitlev nimekiri lisatakse otsuse 92/452/EMÜ lisale vastavalt käesoleva otsuse lisale.
Artikkel 2
Austraaliat ja Kanadat käsitlevad nimekirjad otsuse 92/452/EMÜ lisas asendatakse vastavalt käesoleva otsuse lisale.
Artikkel 3
Otsuse 92/452/EMÜ lisas Ameerika Ühendriike käsitlevas nimekirjas muudetakse rida, mis osutab numbri 92WI051 all registreeritud embrüokogumisrühmale, järgmiselt:
- 7. veerus asendatakse tekst "premium genetic services" tekstiga "ABS global",
- 8. veerus asendatakse tekst "Lee Mathews" tekstiga "Dr Lori Nagel".
Artikkel 4
Käesolev otsus on adresseeritud liikmesriikidele.
Brüssel, 7. oktoober 1999

Labels: 16
5
0
3
6